SUID-AFRIKAANSE RADIOLIGA NUUS VIR SONDAG 24 MAART 2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur ZSGJPL. `n Potgooi is ook beskikbaar op die Liga se web 
tuiste. 'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


In die nuus, vandag: 

KAN DIE WES-KAAP `N NUWE REKORD OPSTEL? 

SENTECH OM DIE BLOEMENDAL KORTGOLFSTASIE TE SLUIT 
en 


DIE 3Y0I DXPEDISIE SPAN VERTREK NA BOUVET EILAND (EINDE 
TEN LAATSTE) 


Bly ingeskakel vir meer inligting oor hierdie en ander interessante nuusitems. 
KAN DIE WES-KAAP `N NUWE REKORD OPSTEL? 


Kan die rekord wat in Pretoria by die 2018 Algemene-jaarvergadering opgestel is, 
verbeter word in 2019 deur Stellenbosch? Kan die Wes-Kaap `n nuwe bywoning 
rekord vir die Algemene-jaarvergadering stel? Daar was 351 lede, bestaande uit 
244 gevolmagtigdes en 107 lede teenwoordig by die 2018 A JV. Dit was die tweede 
hoogste bywoning syfer sedert 2005. Vul in en dien jou registrasievorm in of vul 
'n volmagvorm in. Beide is beskikbaar op die voorblad van die Liga-webblad. 
Doen dit, ons daag jou uit! 


In Reëls 10.1 en 11.1 van die Reëls van die SARL, sal jy inligting oor die algemene 
jaarvergadering vind. Reël 6.3 van die Grondwet en Reël 11.7 van die Reëls ver- 
tel ons dat `n 15% kworum nodig is om die Grondwet en Reëls te verander en 
dat `n 10% kworum nodig is om ander sake op 'n algemene jaarvergadering te 
verrig. As die aantal lede geregistreer op die oggend van die algemene jaarver- 
gadering minder as tien persent is van die totale aantal lede wat geregtig is om 
te stem, het ons nie `n algemene jaarvergadering nie, maar eerder `n byeenkoms 
van Liga-lede . 


Hoekom benodig ons 'n kworum van minstens tien persent van die totale aan- 
tal lede wat geregtig is om te stem? Omdat die Algemene Jaarvergadering 
die notule van enige vorige algemene vergadering moet goedkeur of andersins 
moet wysig; die jaarverslag van die Raad ontvang; die geouditeerde rekening 
van inkomste en uitgawes en balansstaat van die Liga soos aan die einde van die 
finansiële jaar en die ouditeursverslag, indien enige, tesame met ongeouditeerde 


tussentydse rekeninge van inkomste en uitgawes en balansstaat soos op 31 De- 
sember ontvang en oorweeg; 'n begroting vir die daaropvolgende jaar ontvang; 
'n ouditeur vir die daaropvolgende jaar kies; die ledegelde vir die volgende jaar 
aanvaar en enige intra vires mosies waarvan die nodige kennisgewing gegee is 
Oorweeg. 


As daar geen kworum teenwoordig is nie, is daar geen Algemene-jaarvergadering 
nie en die bogenoemde punte kan nie hanteer word nie. Dit is dus van uiterste 
belang dat jy as `n Lige-lid persoonlik die algemene jaarvergadering bywoon of 
jou volmag stem aan `n lid gee wat bywoon. 


DIE SARL TOEKENNINGSDINEE 


Die lokaal vir die 2019 SARL 'Toekenningsdinee is by die Devonvale Gholfland- 
goed in Bottelaryweg in Stellenbosch. Die gasspreker is Sias Mostert, die voor- 
sitter van die SCS Aerospace Groep. Daar is nog 19 sitplekke beskikbaar vir die 
toekenningsdinee, gebruik dieselfde registrasievorm as vir die AJV en bespreek 
'n plek vir die dinee. 


ONTSLUIT AMATEUR RADIO TEGNOLOGIE SIMPOSIUM `N ANDER 
GEBEURTENIS OM BY TE WOON 


Die SARL Ontsluit Amateur Radio Tegnologie Simposium word om 13:00 SAT 
op Vrydag 12 April in Stellenbosch aangebied. As jy jou amateur radio-ervaring 
na 'n hoër vlak wil neem, dan is dit `n geleentheid wat nie gemis moet word nie. 
Slegs 50 sitplekke is beskikbaar vir SARL-Iede teen die afslagprys van R250. 
Nadat die eerste 50 sitplekke bespreek is, sal meer sitplekke beskikbaar wees 
teen R700 elk. Nie-lede kwalifiseer nie vir die afslag tarief nie, maar kan teen 
R700 registreer. 


Sommige van die onderwerpe wat in die program ingesluit word, is: die BHF 
omgekeerde herhaler baken netwerk, WSPR werking en hoe hierdie ontwikkeling 
vorder na FT8, die Weskus voortplanting verskynsels, Sagteware gedefinieerde 
radio, Amateur Radio se eerste geostasionêre satelliet, OSCAR, 100 en hoe jy 
op 'n klein begroting betrokke kan raak en hoe lae koste dongles jou rekenaar of 
skootrekenaar kan verander in `n meervoudige frekwensie ontvanger. Volledige 
besonderhede en `n registrasievorm is beskikbaar op www.sarl.org.za. 


AMSAT SA RUIMTE SIMPOSIUM 'N GROOT SUKSES 


Die AMSAT SA Ruimte Simposium van verlede naweek was `n groot sukses met 
goeie bywoning, insluitend afgevaardigdes van Namibië, Kaapstad en Pietermar- 
itzburg. Die konferensie het aanbiedings en demonstrasies aangebied wat `n wye 
spektrum van amateur radio-aktiwiteite dek. Die referate sal vanaf volgende 
naweek beskikbaar wees op www.amsatsa.org.za. 


Jy luister na nuus uitsending van die Suid-Afrikaanse Radioliga SENTECH 
OM DIE BLOEMENDAL KORTGOLFSTASIE TE SLUIT 


Sentech sal sy Bloemendal Kortgolf Uitsaai-stasie op 30 Maart sluit, wat beteken 
dat vandag se Amateur Radio Today die laaste program sal wees wat op die 7 


en 17 MHz-uitsaai-bande uitgesaai sal word. Amateur Radio Today sal egter 
steeds beskikbaar wees op 7 082 kHz vanaf Durban en op baie herhalers rondom 
Suid-Afrika en van die SARL-tuisblad op www.sarl.org.za. 


Sentech het Suid-Afrika se Bloemendal-kortgolf radiostasie naby Meyerton geërf 
toe Radio RSA gesluit is. Radio RSA het op 1 Mei 1966 begin uitsaai en 
teen 1976 het die stasie 36 uur per week in twaalf tale uitgesaai, waaronder 
Engels, Frans, Portugees en Afrikaans. Dié diens is in 1992 gestaak. Die enigste 
uitsending wat die sluiting oorleef het, was `n uitsending in Afrika, wat Channel 
Africa genoem is. Die SAUK saai ook Radio Sonder Grense (RSG) op kortgolf 
na die Noord-Kaap uit. Sentech het ook die borgskap van Amateur Radio Today 
oorgeneem. 


Om die dekking op HF in die Suider-Afrikaanse gebied te verhoog, is die SARL 
op soek na die uitsaai van die program op 7 MHz vanaf meer plekke soos die 
Wes-Kaap, die Vrystaat en Gauteng om die uitsending van 7 082 kHz deur Louis, 
ZSSLP van Durban, te komplimenteer. Die frekwensies wat oorweeg word, is 
in die band tussen 7 100 en 7 200 kHz. Op Maandagaande word 80 meter ook 
oorweeg. Radio-amateurs wat bereid is om hul dienste op Sondae om 10:00 
SAT en/of op Maandagaande op 80 meter te aanbied, word uitgenooi om hul 
kontakbesonderhede aan artoday@sarl.org.za te stuur. 


Die SARL kon nie hierdie aankondiging vroeër maak nie, aangesien Sentech nie 
hul beplande sluiting kon bevestig nie en het die SARL versoek om die sluiting 
nie vroeër aan te kondig nie. 


HET JY JOU SARL HEMP BESTEL? 


Die kortmouhemp kos R345-00 terwyl die langmouhemp R3480-00 kos, die SARL- 
logo is geborduur op beide hemde. `n Naamplaatjie is beskikbaar teen R55-00. 
Foto's van die hemde en die naamplaatjie kan op die SARL-forum en die SARL 
Facebook-bladsy gesien word. 


Bestel as volg: stuur `n e-pos aan zsélme@gmail.com en bevestig hoeveel kort of 
langmou hemde bestel word en dui aan of jy `n naamplaatjie wil hê. Bevestig jou 
naaste POSTNET adres vir aflewering - kos R100-00 ekstra. Betaal die korrekte 
bedrag in die volgende rekening - Erasmus Ing 'Trust-rekening by ABSA, reken- 
ingnommer 40 4947 8830 en in die verwysing: B52 plus jou roepsein. Aflewering 
is ongeveer 3 weke na ontvangs van die betaling. As jy nou bestel, kan jy op 12 
en 13 April jou hemp by die 2019 Dag van die Radio Amateur in Stellenbosch 
afhaal. 


DIE 3Y0I DXPEDISIE SPAN VERTREK NA BOUVET EILAND 


Die 3Y0I Bouvet Eiland DXpedisie-webwerf het aangekondig dat die span van 
operateurs, onder leiding van Poolse DXpeditioner Dom Grzyb, 347Z9DX op 19 
Maart van Kaapstad na die afgeleë Antarktiese eiland op die MV Atlantiese 
Tuna vertrek het. Party sal sê, dis hoog tyd! 


As alles goed gaan, behoort die span Bouvet ongeveer 26 Maart te bereik. Land- 


ing op die eiland sal streng afhang van die weerstoestande wat by aankoms 
gevind word. Die span hoop om teen die einde van Maart op die lug te wees, 
maar dit is onderworpe aan veranderinge weens die vaagheid van see- en weer- 
stoestande. Die span beplan om ten minste vir 2 weke op die eiland te bly, 
met die opsie om die verblyf tot 3 - 4 weke te verleng, as die weer en ander 
faktore dit toelaat. 3YOI sal poog om `n werkbare sein op 160 en 80 meter in 
die uitdagende Bouvet eiland omgewing uit te sit. Die hoë-volame bande word 
verwag om 20, 30 en 40 meter te wees. 


UITSLAE VAN DIE SARL JD NAELLOOP 


Die kompetisie komitee het ses logstate ontvang vir die SARL JD Naelloop 
gehou op Saterdag 9 Maart 


1ste Karin Andrews, ZS6MMA - 96 punte 2de Clarissa Clark, ZS6LIS - 70 punte 
3de Simone Jones, ZS6SIM - 62 punte 4de Valerie Wagner, ZS5SVAL - 55 punte 
5de Heather Holland, ZS5YH - 18 punte 6de Roy Walsh, ZS3RW - 14 punte. 


BAIE AKTIWITEIT TYDENS DIE SARL 80 M KLUB NAELLOOP 


Die 80 m-band was Woensdagaand aktief met stasies wat CG@-kompetisie geroep 
het. Die volgende 80 m Klub Naelloop vind plaas op Woensdag 15 Mei 2019. Die 
kompetisie komitee het tot dusver 25 logstate ontvang. Die sluitingsdatum vir in- 
diening is middernag op Woensdag 27 Maart en stuur dit na zs4bfn@mweb.co.za. 
Jou logstaat moet “my roepsein 80 m Klub Naelloop” as titel hê. Die Excel- 
logstaat kan afgelaai word vanaf die “Contest' blad op www.sarl.org.za. 


Ten slotte, `n dagboek van sommige komende gebeure: 


26 Maart - die sluitingsdatum vir jou artikel vir die April Radio 7S. 30 en 
31 Maart - die CO WPX ESB-kompetisie. 1 April - die sluitingsdatum vir 
BHEF/UHF Analoog logstate. 2 April - die Provinsiale skole open. 4 April - die 
SARL 80 m @SO Geselligheid. 6 April - die RaDAR, Uitdaging en die Pretoria 
ARK snuffelmark. 6 en 7 April - die SARL BHF/UHF Digitale kompetisie. 12 
April - die SARL Ontsluit Amateur Radio Tegnologie Simposium. 13 April - 
die SARL AJV en Toekenningsdinee. 18 April - Wêreld Amateur Radio Dag. 


Om die bulletin mee af te sluit, `n opsomming van ons hoof berig: 


Kan die rekord wat in Pretoria by die 2018 Algemene-jaarvergadering opgestel is, 
verbeter word in 2019 deur Stellenbosch? Kan die Wes-Kaap `n nuwe bywoning 
rekord vir die Algemene-jaarvergadering stel? Daar was 351 lede, bestaande uit 
244 gevolmagtigdes en 107 lede teenwoordig by die 2018 A JV. Dit was die tweede 
hoogste bywoning syfer sedert 2005. Vul in en dien jou registrasievorm in of vul 
'n volmagvorm in. Beide is beskikbaar op die voorblad van die Liga-webblad. 
Onthou om ook vir die Toekenningsdinee te bespreek. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 


Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusbulletin saamgestel deur Dennis Green, ZS4BS en 
gelees deur .. iese 


Vanaf die Nuusspan, beste wense vir die week wat voorlê. 


/EX 


